open-index/open-wikipedia-markdown huggingface dataset:
Continental Mark II

**Continental Mark II** oli Ford Motor Companyn Continental-osaston valmistama henkilöauto, jota myytiin vuosina 1956-1957 Continental-nimen alla. Mark II edusti yksityiskäyttöön suunniteltujen luksusautojen luokkaa ja oli vuonna 1956 Yhdysvaltain autoteollisuuden kallein henkilöautomalli lähes 10&nbsp;000 dollarin lähtöhinnallaan.

## Suunnittelu ja tavoite
Ford Motor Company aloitti Continentalin suunnittelut vuonna 1953. Auto päätettiin nimetä 1940-luvun Lincoln Continentalin kunniaksi yhdellä ratkaisevalla erolla: nimestä jätettiin Lincoln pois ja siitä tuli pelkkä Continental. Continental Mark II:n takana oli Henry Ford II:n veljen Bill Fordin johtama Continental-osasto, jolle Ford oli antanut vastuun tehdä äärimmäisen loisteliaita luksusautoja. Päämääränä ei ollut yksinomaan Cadillac Eldoradon ja Packard Caribbeanin edustama luksusluokka, vaan Continentalin tähtäin oli vieläkin korkeammalla: se suunnattiin brittiläisen Rolls-Roycen kilpailijaksi maailman kalliimpien loistoautojen luokkaan.

Continentalilla oli oma teollisuuslaitoksensa, jossa se valmistettiin suurimmaksi osaksi käsityönä tiukkojen standardien alaisena. Continental käytti Lincolnin uusia V8-moottoreita, jotka koottiin uudelleen ja yhdistettiin lopuksi Lincolnin kolminopeuksiseen Turbo-Drive-automaattivaihteistoon. Myös jälleenmyyntiverkostona käytettiin Fordin sijaan Lincolnin asiamiehiä.

## Esittelytilaisuus ja myyntitulokset
Continental Mark II esiteltiin loppusyksystä 1955 Pariisin autonäyttelyssä. Auto sai mediassa paljon julkisuutta, ja yleisö ihastui välittömästi sen muotoiluun. Amerikkalaisista autoista poiketen Continental Mark II:ssa ei suosittu krominkäyttöä eikä aikakauden muotivillityksen tuomia siipiä. Auton keula oli silmiinpistävän pitkä ja perä vastaavasti lyhyt, mutta muotoilua pidettiin klassisen kauniina ja hienostuneena. Auton tunnusomaisin piirre oli tavaratilan ulkopuolelle takapuskurin päälle sijoitettu "Continental kit", jossa pidettiin vararengasta. Continentalin verhoilussa käytettiin ylellisiä nahka- ja kangasmateriaaleja ja varustetaso oli lähes täydellinen lukuun ottamatta ilmastointia, josta joutui maksamaan lähes 600 $. Continentalin saama palaute oli hyvää molemmin puolin Atlantia, mutta sen myynti takelteli pahasti. Korkea lähtöhinta karkotti ostajat ja ensimmäisen vuoden tuotantomääräksi jäi vain 2550 autoa.

Seuraavan mallivuoden uudistukset olivat maltillisia. Continentalin ulkoasu ja sisätilat jätettiin koskemattomiksi ja vähäiset muutokset tehtiin korin keventämiseksi ja moottorin tehon lisäämiseksi. Myyntitulokset eivät kuitenkaan lähteneet ylospäin ja vuoden 1957 Continentalia valmistettiin vain 446 kappaletta, joista kaksi oli convertibleä.

Vuoden 1957 lopulla Ford Motor Company päätti lopettaa Continental Mark II:n valmistuksen ja unohtaa ajatukset "Amerikan Rolls-Roycesta". Mark II:n seuraajaksi tuli Continental Mark III-mallisarja, joka oli edeltäjäänsä paljon edullisempi, ja jota myytiin Lincolnina.

Vaikka Continental Mark II epäonnistui kaupallisesti, siitä tuli yksi 1950-luvun unohtumattomimmista autoista 1950-luvulla.

## Lähteet
*
*
*
*
*
*

### Viitteet

## Aiheesta muualla
Tuovi Nousiainen

**Tuovi Nousiainen** (12. joulukuuta 1908 Tervo tai Karttula – 24. joulukuuta 1989 Vihti) oli suomalainen elo- ja valokuvaaja.

Nousiainen toimi jatkosodassa TK-miehenä ja kuvasi muun muassa Puolustusvoimain katsaukset numero 8, 9 ja 10 vuonna 1941. Pisimmän uran Nousiainen teki aikakauslehtikuvaajana Yhtyneissä Kuvalehdissä, jossa hän toimi muun muassa *[[Kotiliesi]]*-lehden päävalokuvaajana useita vuosikymmeniä. Hän oli Suomen ensimmäinen aikakauslehden palkkalistoille otettu valokuvaaja aloitettuaan uransa Yhtyneissä sotien jälkeen.

Nousiaiselle myönnettiin Valokuvataiteen valtionpalkinto vuonna 1977 ansioistaan aikakauslehtien kuvittajana.

## Lähteet

## Kirjallisuutta
*
Buddhaluonto

**Buddhaluonto** on buddhalaisuuden keskeisin termi, jonka varaan kaikki Buddhan opetukset rakentuvat. Se viittaa kaikissa tietoisissa olennoissa piilevään potentiaaliin saavuttaa valaistuminen oikean harjoituksen myötä. Buddhan opetusten mukaan pakollinen jälleensyntyminen ja valaistumisen saavuttamattomuus johtuu sokeudesta nähdä oma buddhaluonto.

Buddhaluonto on hyvin keskeinen tekijä mahajana-buddhalaisuudessa ja sen bodhisattva-ihanteessa: koska jokaisen on mahdollista saavuttaa valaistuminen ja tulla lopulta Buddhaksi, niin jokainen olento on tällöin tarpeellista nähdä suuren myötätunnon kautta.

## Aiheesta muualla
* Kenting Tai Situpa, ''Uinuvan buddhan herääminen'' 
* Kagyu Samye Dzong Finland, ''Buddhalaisuus''
Maybach 57 ja 62

**Maybach 57** ja **Maybach 62** olivat ensimmäiset DaimlerChryslerin (nyk. Mercedes-Benz Group) valmistamat Maybach-merkkiset autot, jotka perustuivat Mercedes-Benzin S-sarjaan. 
Molempien autojen valmistus päättyi Daimlerin lakkautettua brändin huonon myynnin vuoksi. Molemmat autot perustuvat **Benz Maybach**-konseptiautoon.

## Aiheesta muualla
* Maybach 57 ja 62 Mercedes-Benzin media-arkistossa
Beauty and the Beast – Kaunotar ja hirviö

**Beauty and the Beast – Kaunotar ja hirviö** () on vuonna 2017 ensi-iltansa saanut Bill Condonin ohjaama musikaalielokuva. Elokuva perustuu Disneyn vuoden 1991 animaatioelokuvaan ja sen pohjana olevaan satuun *[[Kaunotar ja hirviö|Kaunottaresta ja hirviöstä]]*, jonka tunnetuimman version kirjoitti Jeanne-Marie Leprince de Beaumont 1700-luvulla. Elokuvan nimiosissa ovat Emma Watson ja Dan Stevens ja sivurooleissa ovat Luke Evans, Kevin Kline, Josh Gad,  Ewan McGregor, Stanley Tucci, Audra McDonald, Gugu Mbatha-Raw, Ian McKellen ja  Emma Thompson.

Elokuva sai ensi-iltansa 17. maaliskuuta 2017. Elokuva sai kriitikoilta positiivisen vastaanoton ja se on tuottanut maailmanlaajuisesti yli miljardi dollaria. Se on maailmanlaajuisesti vuoden 2017 eniten tuottanut elokuva ja kaikkien aikojen 17. eniten tuottanut elokuva.

## Näyttelijät

Sivurooleista vastaavat Ella Pyhältö, Petri Hanttu, Markus Blom, Pasi Piispanen, Pekka Kuorikoski, Mikko Jokinen, Matti Holi, Antti L. J. Pääkkönen, Katja Aakkula, Petrus Kähkönen, Aku Laitinen, Antti Timonen, Ilari Hämäläinen, Heljä Heikkinen, Nina Tapio, Saana Norra, Ninni Norra, Seera Alexander, Luca Vieri, Juhana Vaittinen, Verna Kossila, Taru Eronen, Antti Matikainen, Jennie Storbacka, Pinja Rautio, Ville-Veikko Niemelä.

Suomenkielisen version ohjauksesta vastasi Samuel Harjanne.

## Tuotanto
Vuonna 2011 säveltäjä Alan Menken kertoi, että suunnitteilla ollut *Beauty and the Beast* -elokuva peruttiin heti alkuunsa.

Walt Disney Pictures ilmoitti kuitenkin huhtikuussa 2014 tekevänsä uuden *Beauty and the Beast* -elokuvan *[[Liisa Ihmemaassa (vuoden 2010 elokuva)|Liisa Ihmemaassa]]* ja *[[Maleficent – Pahatar]]* elokuvien suosion rohkaisemana.

Elokuvan kuvaukset aloitettiin toukokuussa 2015 Englannin Surreyn kreivikunnassa.

### Musiikki
Walt Disney Records julkaisi elokuvan ääniraidan 10. maaliskuuta 2017.

## Markkinointi
Elokuvan teasertraileri julkaistiin 23. toukokuuta 2016, ja sitä katsottiin ensimmäisen 24 tunnin aikana 91,8 miljoonaa kertaa, millä se rikkoi kaikkien aikojen ennätyksen.

## Julkaisu
Elokuvan ensiesitys oli Lontoon Spencer Housessa 23. helmikuuta 2017.

## Vastaanotto
*Helsingin Sanomien* Anne Möttölä antoi elokuvalle neljä tähteä viidestä ja kehui erityisesti elokuvan musiikkikohtauksia. *Turun Sanomien* Henri Waltter Rehnströmin mielestä musiikkikohtauksia on taas aivan liikaa ja sitä myöden elokuvasta on tullut ylipitkä, joskin se on hänestä hyvin toteutettua ja hyvän näköistä tarinankerrontaa.

## Lähteet

## Aiheesta muualla
*
Anatta

**Anatta** eli minuudettomuus, ytimettömyys, on yksi kolmesta olemassaolon merkistä buddhalaisuudessa. Buddhalaisuus opettaa, että ei ole olemassa mitään erillistä ja yksilöllistä muuttumatonta minää. Havainto minuudesta on pysymätön ja jatkuvasti muuttuva kokonaisuus, joka syntyy viidestä kokemuksemme osatekijästä eli skandhasta: muoto, tuntemus, tunnistaminen, mielenliikkeet ja tajunta.

## Lähteet
Brian Wilde

**Brian George Wilde** (13. kesäkuuta 1927 Ashton-under-Lyne, Lancashire – 20. maaliskuuta 2008 Ware, Hertfordshire) oli englantilainen näyttelijä. Hänen tunneituimpia roolejaan ovat Foggy Dewhurst televisiosarjassa *[[Vielä virtaa]]* ja Mr. Barrowclough televisiosarjassa *[[Hilut kintuissa]]*.

## Nuoruus ja ura
Ashton-under-Lynessä vuonna 1927 syntynyt Wilde varttui Hertfordshiressä. Hän sai näyttelijäkoulutuksensa Royal Academy of Dramatic Artsissa (RADA). Hän aloitti näyttelijänuransa repertoaariteattereissa ja pääsi lopulta West End -teatteriin, esiintyen Peter Ustinovin näytelmässä *The Moment of Truth*. Wilde teki ensiesiintymisensä televisiossa BBC:n murhamysteerielokuvassa *Black Limelight* vuonna 1952. Tämän jälkeen Wilde nähtiin muun muassa elokuvassa *The Love of Mike* (1960) sekä televisiosarjoissa *[[Z-Cars]]* ja *[[Me kostajat]]* sekä *[[The Dustbinmen]]*, jossa hän teki ensimmäisen menestysroolinsa.

Vuonna 1974 Wilde valittiin vanginvartija Mr. Barrowcloughin rooliin komediasarjaan *Hilut kintuissa*. Wilde jatkoi sarjassa sen loppuun 1977 saakka. Vuonna 1976 hän aloitti sotaveteraani Foggy Dewhurstin roolissa komediasarjassa *Vielä virtaa*, korvaten sarjassa Michael Batesin, joka oli joutunut jäämään pois sairauden vuoksi. Tästä roolista tuli Wilden pitkäaikaisin ja tunnetuin. Wilde jätti sarjan vuonna 1985, mutta hänet suostuteltiin palaamaan sarjaan viisi vuotta myöhemmin. Wilde jatkoi sarjassa vuoteen 1997 asti, minkä jälkeen hän jäi eläkkeelle.

## Yksityiselämä
Wilde oli naimisissa Eva Stuartin kanssa ja heillä on kaksi lasta. Hän kuoli nukkuessaan 80-vuotiaana 20. maaliskuuta 2008, kaaduttuaan seitsemän viikkoa aikaisemmin.

## Lähteet
Pratītyasamutpāda

**Pratītyasamutpāda** eli ehdollistettu seuraamus tai ehdonvarainen seurausketju on yksi keskeisimpiä käsitteitä buddhalaisuudessa. Se viittaa siihen, kuinka kaikki dharmat eli havainnot ilmestyvät suhteessa muihin dharmoihin. Kaikella on siis syy-seuraussuhteensa, eikä mikään ilmesty irrallisena muusta olemassaolosta. 

Termillä voidaan myös tarkoittaa 12 ehdollistetun seuraamuksen linkkiä, jotka määrittelevät uudelleensyntymisen ketjun. Tämän ketjun kääntäminen johtaa vapautumiseen uudelleensyntymisestä.
Packard Caribbean

**Packard Caribbean** oli Packard Motor Car Companyn valmistama luksusluokan auto, joka oli tuotannossa vuosina 1953-1956. Kahden ensimmäisen vuoden ajan Caribbeania oli saatavana ainoastaan avomallina, mutta viimeisen vuoden mallistoon lisättiin myös hardtop. Mallin valmistus loppui Packardin fuusioituessa Studebakerin kanssa.

## Lähteet

*
*

### Viitteet

## Aiheesta muualla
Trigana Airin lento 267

**Trigana Airin lennolla TGN267** ollut ATR 42-300 -matkustajakone törmäsi vuorenrinteeseen 16. elokuuta 2015. Kone oli matkalla Papuan provinssin pääkaupunki Jayapurasta Oksibilin lentoasemalle. Koneessa oli 49 matkustajaa ja viisi miehistön jäsentä.

Ensimmäiset pelastajat saapuivat onnettomuuspaikalle 18. elokuuta. Kone oli tuhoutunut täysin, eikä eloonjääneitä löytynyt.

Onnettomuuden epäillään johtuvan huonoista sääolosuhteista, sillä Oksibilin alueella sää saattaa muuttua hyvinkin nopeasti ja yllättäen.

Koneessa kuljetettiin myös 470&nbsp;000 Yhdysvaltain dollarin arvosta rahaa, joka oli tarkoitus jakaa alueen köyhille perheille.

## Lähteet
Anicca

**Anicca** (paaliksi अनिच्चा; sanskritiksi अनित्य, *anitya*) eli pysymättömyys on yksi kolmesta olemassaolon merkistä buddhalaisuudessa. Termi viittaa siihen, kuinka kaikki olemassa oleva on jatkuvassa muutoksen tilassa, eikä mikään ole ikuista. Buddhalaisuuden mukaan syy kärsimyksen syntymiseen on se, että yritetään takertua pysymättömään ilmiöön ja käsitellä sitä pysyvänä.

## Lähteet
* 

### Viitteet
Amanda Schull

**Amanda Schull** (s. 26. elokuuta 1978 Honolulu, Havaiji, Yhdysvallat) on yhdysvaltalainen televisionäyttelijä ja entinen balettitanssija. Hän on näytellyt muun muassa Jody Sawyerin roolissa elokuvassa *[[Center Stage]]* ja Cassandra Raillynä televisiosarjassa *[[12 apinaa (televisiosarja)|12 apinaa]]*. Mainittavia sivurooleja Schull on tehnyt sarjoissa *[[Tunteet pelissä]]*, *[[Pukumiehet]]* ja *[[Valehtelevat viettelijät]]*.

## Nuoruus
Schull syntyi Havaijin pääkaupungissa Honolulussa vuonna 1978. Hän kävi Punahoun koulua ja jatkoi opiskelua balettitanssijan linjalla Hawaii State Ballet -koulussa. Schull pääsi Indianan yliopistoon Bloomingtonissa täydellä apurahalla, jossa hän liittyi Delta Delta Delta -sisarkuntaan.

## Ura
Vuonna 2000 Schull sai ensimmäisen näyttelijäroolinsa nuorten draamaelokuvassa *Center Stage*, jossa hän näytteli Jody Sawyeriä.

Schull lopetti balettiuransa San Francisco Balletin riveissä huhtikuussa 2006.

Vuonna 2009 Schull matkusti Australiaan kuvaamaan tanssijan Li Cunxin elämästä kertovaa elokuvaa *[[Mao's Last Dancer]]*.

Vuosien 2009 ja 2013 välillä hän vieraili pienissä rooleissa muun muassa televisiosarjoissa *[[Paljastavat valheet]]*, *[[Aavekuiskaaja]]*, *[[Bones]]*, *[[Havaiji 5-0]]* ja *[[Grimm (televisiosarja)|Grimm]]*.

Marraskuussa 2013 Schull sai Cassandra Raillyn roolin televisiosarjassa *12 apinaa*, joka perustuu vuonna 1995 julkaistuun samannimiseen elokuvaan.

## Filmografia

## Lähteet

## Aiheesta muualla

* 
*
Rauno Mäntyjärvi

**Rauno Aarto Mäntyjärvi** (12. maaliskuuta 1936 Sotkamo – 23. toukokuuta 2023 Turku) oli suomalainen lääkäri. Hän oli Kuopion korkeakoulun kliinisen mikrobiologian professori vuodesta 1972. Mäntyjärven tutkimusala oli virologia. Hänen väitöskirjansa käsitteli adenovirusta.

Mäntyjärven puoliso oli professori Maija Mäntyjärvi. Säveltäjä, kääntäjä Jaakko Mäntyjärvi on hänen poikansa.

## Lähteet
IVL B

**IVL B** (myös **Koululentokone M.J.**) oli Ilmailuvoimien lentokonetehtaan suunnittelema yksimoottorinen kaksipaikkainen koulutuslentokone. Konetyypin oli tarkoitus korvata Suomen ilmailuvoimien käytössä olleet vanhentuneet Caudron G.3 -koulukoneet.

## Konetyypin kehitys
B-tyypin kehityksen taustalla oli ilmailuvoimien alkeiskoulukonekannan vanhentuminen, minkä ratkaisuksi esikuntapäällikkö Bertel Mårtenson ja lentokonetehtaan Asser Järvinen ehdottivat uuden ”koulukone M.J.” nimellä kulkeneen pienennettyä IVL A.22 Hansaa muistuttaneen koulukoneen suunnittelemista. Koneessa oli tarkoitus käyttää ajalleen edistyksellistä vapaasti kantavaa alatasoista siipirakennetta, ja kone esiteltiin niin kevyenä, että se saavuttaisi hyvät suoritusarvot 50–55 hevosvoiman Siemens Halske -moottorilla. Koneen rakenteiden mainostettiin kestävän kaikki tunnetut taitolentoliikkeet. Yksinkertaisen rakenteen ja kotimaasta saatavilla olevien raaka-aineiden ansiosta koneen yksikköhinnaksi arvioitiin 70&nbsp;000 markkaa yli kymmenen yksilön sarjassa valmistettuna.

Lentokonetehtaan suunnittelijat ehdottivat vuodenvaihteessa 1922–1923 työpiirustusten ja koekoneen rakentamisen pikaista aloittamista. Töihin tarvittavat varat ajateltiin otettavaksi kuluvan vuoden työohjelmaan osoitetuista varoista.

### Jatkosuunnittelun ja tuotannon peruuntuminen
Kokonaan kotimaisen konetyypin suunnittelua pidettiin tehtaan alkuvaiheessa liian uskaliaana, sillä kummallakaan suunnittelijalla ei ollut aiempaa kokemusta lentokoneiden suunnittelusta puhtaalta pöydältä. Tämän lisäksi vanhentuneiden Caudron G.3 -koneiden korvaustarve oli kiireellinen, mikä teki ulkomaisen Caudron C.60 -konetyypin tilaamisesta houkuttelevaa niiden kahden ja puolen kuukauden toimitusajan ansiosta. Kotimaisella tyypillä ei ollut mahdollisuuksia toimitusaikakilpailussa, ja C.60-koneen lisenssi hankittiin lentokonetehtaalle vuonna 1926.

## Tekniset tiedot

## Lähteet
* 

### Viitteet

## Kirjallisuutta
*
Martti Salminen (koripalloilija)

**Martti Kaleva Salminen** (9. marraskuuta 1915 Nurmijärvi, Suomen suuriruhtinaskunta – 16. syyskuuta 1970 Helsinki) oli suomalainen koripalloilija.

Leppävaaran Pyrinnön kasvatti Salminen pelasi Suomen maajoukkueessa Liettuan EM-kilpailuissa 1939, missä maa sijoittui kahdeksanneksi eli viimeiseksi.

## Lähteet
* Maajoukkueprofiili  Suomen Koripalloliitto
* Profiili fiba.com 

### Viitteet
Possu ja paavin panttivangit

**Possu ja paavin panttivangit** on vuonna 1977 ilmestynyt Matti Yrjänä Joensuun romaani. Kirja kertoo eläkeläispariskunnasta, jonka asuntoon Eirassa tunkeutuu nuori narkomaani. Kirja on Joensuun kirjoista ainoa, jossa ei ole mukana Timo Harjunpää.

## Arvostelu

*Joensuu on ratkaissut toisen teoksen ongelman tekemällä aivan erilaisen kirjan kuin viimevuotinen etevä esikoinen, rikospoliisin työtä meillä uudella lailla kuvaava Väkivallan virkamies. Uudessa romaanissa on keskeistä vanhan avioparin suhteen ja varsinkin vaimon, Auroran, oivaltava kuvaus - esimerkiksi jakso, jossa Aurora kauppamatkallaan harhailee ympäri Eiraa kotiin tunkeutuneen nuoren narkomaanin pitäessä hänen miestään panttivankina, on erinomainen. Vaikeuksia syntyy tuon tunkeutujan kohdalla: Joensuu ei edes yritä tutkia häntä, tehdä hänestä ihmistä, vaan hahmon tehtäväksi jää ainoastaan arvaamattoman uhkan edushahmona toimiminen. Uhkan vaikutuksia Joensuu sen sijaan kuvaa suggestiivisesti, ja siksi uusi kirja kyllä vahvistaa hänen asemaansa poikkeuksellisen kiintoisana tulokkaana.* 

-Risto Hannula, Arvostelava kirjaluettelo 5/1977

## Lähteet
Ulko-Tammio

**Ulko-Tammio** on Suomenlahden noin 1,4&nbsp;kilometriä pitkä saari Haminan kaakkoisosassa noin 12&nbsp;kilometriä mantereesta. Ulko-Tammio kuuluu Itäisen Suomenlahden kansallispuistoon.

## Katso myös
*Somerin taistelu

## Lähteet

## Aiheesta muualla
*Kauhanen, Olli: Ulko-Tammio – jatkosodan linnake; Suomen valtio 1994;  
*Ulko-Tammio – jatkosodan linnake; Luontoon.fi, Metsähallitus
*Ulko-Tammio, Hamina; Kaakko 135°
Erkki Lindén

**Urho Erik Felix ”Erkki” Lindén** (9. helmikuuta 1921 Helsinki – 10. maaliskuuta 1942 Tunkua-Lehto) oli suomalainen koripalloilija.

Lindén kuului Suomen maajoukkueeseen Liettuan EM-kilpailuissa 1939, missä maa sijoittui kahdeksanneksi eli viimeiseksi.

Lindénin syntymäaikaa on pidetty epäselvänä. Vänrikki Lindén toimi jatkosodassa Lentolaivue 14:n Fokkerin lentäjänä. Hän kaatui tiedustelulennolla Itä-Karjalassa. Lindén lensi toisen koneen siivellä, kun partio joutui Maasjärven eteläpuolella ilmataisteluun, jossa molemmat suomalaiskoneet ammuttiin alas. Lindén syöksyi palavassa koneessaan Tungutjärven itärannalle. Toisen lentokoneen ohjaaja Kimmo Metsävainio jäi kadoksiin. Erkki Lindénin isä oli 98-vuotiaaksi elänyt Väinö Lindén.

## Lähteet
* Maajoukkueprofiili  Suomen Koripalloliitto
* Profiili fiba.com 

### Viitteet
Iikka Törrönen

**Iikka Veikko Santeri Törrönen** (27. kesäkuuta 1914 Joensuu, Suomen suuriruhtinaskunta – 2. toukokuuta 1943 Haapasaari) oli suomalainen koripalloilija.

Helsingin Pallo-Tovereiden kasvatti Törrönen pelasi Suomen maajoukkueessa Liettuan EM-kilpailuissa 1939, missä maa sijoittui kahdeksanneksi eli viimeiseksi. Hän voitti Kadettikoulun joukkueessa miesten Suomen mestaruuden kaudella 1941.

Törrönen kirjoitti ylioppilaaksi Helsingistä vuonna 1934. Hän osallistui talvisotaan, jonka päätyttyä kävi kadettikoulun vuosina 1940-1941. Mukaansa kouluun hän houkutteli ystävänsä Hans Windin. Wind muistetaan erityisesti jatkosodan Hävittäjä-ässänä.

Kapteeni Törrönen osallistui jatkosotaan Lentolaivue 24:n riveissä. Vapunpäivänä 1943 Törrönen pakkasi varustelaukkuaan ja sanoi samassa yksikössä palvelleelle Hans Windille näin: "Huomenna on kova tappelu... Lähetä Sinä nämä kotiin. Minä en enää palaa."
Seuraavana päivänä Törrönen ja Wind lähtivät Muolaan Suulajärven lentokentältä ja osallistuivat 18 Brewsterin ja 30 neuvostoliittolaiskoneen väliseen ilmataisteluun. Siinä puna-armeija menetti neljä konetta, Suomi yhden, kun Törrösen Brewster katosi tuntemattomalla tavalla Suomenlahdella. 

Sotavangiksi marraskuussa 1943 joutunut laivuetoveri Vilppu Perkko kertoi kotimaahan päästyään, että kuulustelijat olivat näyttäneet karttaa, jonka kulmassa oli Törrösen nimi. Kartta oli löytynyt Oranienbaumin läheltä koneesta, jonka ohjaamossa oli kuollut lentäjä. Törrönen teki sotien aikana yhteensä noin 260 sotalentoa ja pudotti 11 konetta. Virallisesti Törrönen julistettiin kuolleeksi vasta 7. elokuuta 1964. 

## Saavutukset
### Pesäpalloilijana
* 2 SM-pronssia: 1934, 1938
* 1 Itä-Länsi-ottelu: 1935

## Lähteet
* Iikka Törrönen  baskethotel.com
* Maajoukkueprofiili  Suomen Koripalloliitto
* Profiili fiba.com 

### Viitteet
Reino Valtonen

**Reino Ilmari Valtonen** (27. elokuuta 1916 Helsinki, Suomen suuriruhtinaskunta – 25. heinäkuuta 1941 Virolahti) oli suomalainen koripalloilija ja nyrkkeilijä.

Leppävaaran Pyrinnön kasvatti Valtonen kuului Suomen maajoukkueeseen Liettuan EM-kilpailuissa 1939, missä maa sijoittui kahdeksanneksi eli viimeiseksi.

Nyrkkeilyssä Valtonen voitti raskaan sarjan Suomen mestaruuden vuonna 1936. Hän kaatui jatkosodassa.

## Lähteet
* Maajoukkueprofiili  Suomen Koripalloliitto

### Viitteet
Pauli Sarkkula

**Pauli Yrjö Sarkkula** (alk. **Sarlin**, 23. tammikuuta 1917 Helsinki, Suomen suuriruhtinaskunta – 23. joulukuuta 1992) oli suomalainen koripalloilija.

Ylioppilaskoripalloilijoiden kasvatti Sarkkula kuului Suomen maajoukkueeseen Liettuan EM-kilpailuissa 1939, missä maa sijoittui kahdeksanneksi eli viimeiseksi.

## Lähteet
* Maajoukkueprofiili  Suomen Koripalloliitto
* Profiili fiba.com 

### Viitteet
Erkki Saurala

**Erkki Olavi Saurala** (alk. **Stenlund**, 17. tammikuuta 1917 Viipuri, Suomen suuriruhtinaskunta – 30. joulukuuta 1941 Lappeenranta) oli suomalainen koripalloilija.

Saurala pelasi Suomen maajoukkueessa Liettuan EM-kilpailuissa 1939, missä maa sijoittui kahdeksanneksi eli viimeiseksi. Saurala heitti Suomen ensimmäiset viralliset maaottelupisteet. Hän voitti miesten Suomen mestaruuden Ylioppilaskoripalloilijoissa kaudella 1939 ja Kadettikoulun joukkueessa kaudella 1941.

Saurala haavoittui jatkosodassa 24. elokuuta 1941 Viipurin maalaiskunnassa. Hän kuoli Lappeenrannassa 30. joulukuuta samana vuonna.

## Lähteet
* Erkki Saurala  baskethotel.com
* Maajoukkueprofiili  Suomen Koripalloliitto
* Profiili fiba.com 

### Viitteet
Pentti Vuollekoski

**Pentti Juhani Vuollekoski** (24. marraskuuta 1916 Helsinki, Suomen suuriruhtinaskunta – 30. elokuuta 1977) oli suomalainen koripalloilija.

Vuollekoski kuului Suomen maajoukkueeseen Liettuan EM-kilpailuissa 1939, missä maa sijoittui kahdeksanneksi eli viimeiseksi. Hän voitti miesten Suomen mestaruuden Ylioppilaskoripalloilijoissa kaudella 1939.

## Lähteet
* Pentti Vuollekoski  baskethotel.com
* Maajoukkueprofiili  Suomen Koripalloliitto
* Profiili fiba.com 

### Viitteet
Stan Richards

**Stanley "Stan" Richards**, oik. **Stanley Richardson**, (8. joulukuuta 1930 Barnsley, South Yorkshire – 11. helmikuuta 2005 Barnsley, South Yorkshire) oli englantilainen näyttelijä. Hän näytteli muun muassa Seth Armstrongin roolissa saippuasarjassa *[[Emmerdale]]*.

## Nuoruus ja ura
Richards syntyi Barnsleyssa vuonna 1930. Käytyään koulun hän työskenteli ensin kaivosmiehenä ja sen jälkeen työministeriön virkailijana ja tanssiorkesterin pianistina. Myöhemmin Richards ryhtyi stand-up-koomikoksi. Esiintyessään stand-up-keikalla Richards tapasi elokuvaohjaaja Ken Loachin, joka tarjosi hänelle kaivosmiehen roolia BBC:n televisiodraamasta *The Price of Coal* vuonna 1977. Roolista tuli Richardsin ensimmäinen menestysrooli. Tämän jälkeen Richards nähtiin muun muassa elokuvassa *[[Agatha (elokuva)|Agatha]]* vuonna 1979 sekä televisiosarjoissa *[[Coronation Street]]*, *[[Vielä virtaa]]* ja *[[Kaikenkarvaiset ystäväni (vuoden 1978 televisiosarja)|Kaikenkarvaiset ystäväni]]*.

Richards aloitti vuonna 1978 Seth Armstrongin roolissa saippuasarjassa *Emmerdale*. Hänen oli alun perin tarkoitus olla sarjassa vain kuukauden ajan, mutta rooli venyi lopulta 25 vuoden mittaiseksi. Hahmosta tuli suosittu, ja sille perustettiin jopa faniklubi. Richards jatkoi roolissa vuoteen 2003, jolloin hän joutui jättämään sarjan heikon terveytensä vuoksi. Hänet oli kuitenkin sarjassa mukana vielä kerran jouluaattona 2004.

## Yksityiselämä
Richardsilla oli vaimonsa Susannahin kanssa kuusi lasta. Hän jäi leskeksi vuonna 1994, ja vuonna 2001 hänen nuorin poikansa Irvin kuoli moottoripyöräonnettomuudessa.

Richards kuoli keuhkoahtaumatautiin 74-vuotiaana 11. helmikuuta 2005, alle kaksi kuukautta viimeisen *Emmerdale*-esiintymisensä jälkeen. Muutaman kuukauden kuluttua Richardsin kuolemasta myös hänen roolihahmonsa Seth kuoli.

## Lähteet
Cox

**Cox** on muun muassa seuraavien henkilöiden sukunimi:

* Alan Cox (s. 1968), brittiläinen ohjelmoija
* Alaqua Cox (s. 1997), yhdysvaltalainen näyttelijä
* Alex Cox (s. 1954), brittiläinen elokuvaohjaaja
* Alison Cox (s. 1979), yhdysvaltalainen kilpasoutaja ja maailmanmestari
* Anthony Berkeley Cox (1893–1971), englantilainen rikoskirjailija
* Billy Cox (s. 1939), yhdysvaltalainen basisti ja taustalaulaja
* Brian Cox (s. 1946), skotlantilainen näyttelijä
* Brian Cox (s. 1968), englantilainen fyysikko
* Britteny Cox (s. 1994), australialainen freestylehiihtäjä ja kumparelaskun maailmanmestari
* Bryan-Michael Cox (s. 1977), yhdysvaltalainen sanoittaja ja musiikkituottaja
* Carl Cox (s. 1962), brittiläinen tekno- ja house-DJ
* Charlie Cox (s. 1982), englantilainen näyttelijä
* Christina Cox (s. 1971), kanadalainen näyttelijä
* Courteney Cox (s. 1964), yhdysvaltalainen näyttelijä, elokuvatuottaja ja käsikirjoittaja
* Crystal Cox (s. 1979), yhdysvaltalainen pikajuoksija
* David Cox  (1783–1859), englantilainen maisemamaalari
* David Cox (1924–2022), englantilainen tilastotieteilijä
* Harvey Cox (s. 1929), yhdysvaltalainen teologi
* Ian Cox (s. 1971), englantilainen jalkapalloilija
* Jacob Dolson Cox (1828–1900), yhdysvaltalainen lakimies, kenraali ja republikaanipoliitikko
* James M. Cox (1870–1957), yhdysvaltalainen demokraattipoliitikko
* Jane Cox (s. 1978), australialainen näyttelijä
* Jo Cox (1974–2016), brittiläinen poliitikko
* John Cox (1908–1972), brittiläinen elokuvaäänittäjä
* Kenyon Cox (1856–1919), yhdysvaltalainen taidemaalari
* Lara Cox (s. 1978), australialainen näyttelijä
* Laverne Cox (s. 1972), yhdysvaltalainen näyttelijä
* Lionel Cox (1930–2010), australialainen ratapyöräilijä
* Lionel Cox (s. 1981), belgialainen kivääriampuja
* Louise Cox (1865–1945), yhdysvaltalainen taidemaalari
* Lynne Cox (s. 1957), yhdysvaltalainen pitkän matkan uimari ja kirjailija
* Marta Cox (s. 1997), panamalainen jalkapalloilija
* Nikki Cox (s. 1978), yhdysvaltalainen näyttelijä
* Pat Cox (s. 1952), irlantilainen liberaalipoliitikko ja tv-journalisti
* Ralph Cox (s. 1957), yhdysvaltalainen jääkiekkoilija
* Richard Ian Cox (s. 1973), kanadalainen näyttelijä
* Ronny Cox (s. 1938), yhdysvaltalainen näyttelijä, laulaja, lauluntekijä ja kitaristi
* Simon Cox (s. 1987), englantilais-irlantilainen jalkapalloilija
* Terry Cox (1937–2026), brittiläinen rumpali
* Tony Cox (s. 1958), yhdysvaltalainen lyhytkasvuinen näyttelijä.

## Kuvitteellisia henkilöitä
* Cox, verkkosarjakuvassa Cox & Forkum
* Paul Cox, kuunnelmasarjan *[[Hyvää iltaa, nimeni on Cox]]* päähenkilö
* Stanley Cox, toinen päähenkilöistä Martin Rittin ohjaamassa elokuvassa *[[Stanley ja Iris]]*

## Nimen muita merkityksiä
* 1476 Cox, päävyöhykkeen asteroidi
Lionel Cox

**Lionel Cox** -nimisiä henkilöitä ovat:

* Lionel Cox (1930–2010), australialainen ratapyöräilijä
* Lionel Cox (s. 1981), belgialainen kivääriampuja
Skandha

**Skandha** (suom. *kasa*) eli kokemuksen osatekijä on viisiosainen kokonaisuus, jonka buddhalaisuudessa opetetaan synnyttävän kokemus olemassaolosta. Viittä skandhaa kutsutaan myös viideksi aggregaatiksi. Viisi skandhaa ovat jatkuvassa muutoksen tilassa, jossa ne ilmestyvät ja katoavat. Buddhalaisuus opettaakin, että minkään näistä osatekijöistä ei voida mieltää olevan "minä" tai "minuus".

Kun tietty kohde havaitaan, siihen liittyy viisi tekijää. Ensin on *muoto*, johon tässä kuuluu myös ääni, haju, maku ja tuntoaistimus. Toiseksi seuraa *tuntemus*, joka voi olla miellyttävä, epämiellyttävä tai neutraali. Kolmas aggregaatti on *erottelukyky*. Erottelemme yksityiskohtia siitä mitä havaitsemme; kohde voi olla esimerkiksi punainen tai valkoinen. Neljäntenä ovat *ajatukset eli mielen liikkeet.* Toinen ja kolmas aggregaatti sisältyvät neljänteen. Viidentenä *on [[tajunta]]*, jossa on kuusi osaa: viisi aistitajuntaa sekä ajatustajunta.

Theravadan opetuksissa kärsimys nousee takertumisesta ja samaistumisesta viiteen skandhaan ja kärsimys lakkaa kun takertuminen poistetaan. Mahayanassa painotetaan sitä, kuinka todellinen vapaus saavutetaan kun nähdään viiden skandhan luontainen tyhjyys ja havaitaan, että niillä ei ole muista ilmiöistä erillään olevaa olemassaoloa.

## Lähteet

## Aiheesta muualla
Viisi kokemuksemme osatekijää eli viisi skandhaa
Śūnyatā

**Śūnyatā** (sanskritiksi शून्यता, myös *shunyata*; paaliksi सुञ्ञता, *suññatā*) voidaan kääntää suomeksi *tyhjyydeksi*, *avoimuudeksi* tai *onttoudeksi*. Se on keskeinen termi buddhalaisuudessa ja sillä on erilaisia merkityksiä kontekstista ja koulukunnasta riippuen. Theravada-buddhalaisuudessa sillä viitataan yleensä minuuttomuuteen ja viiden skandhan rakenteeseen. Śūnyatā voi myös viitata meditiatiiviseen kokemukseen tai tilaan.

Śūnyatā on hyvin keskeinen termi varsinkin mahayana-buddhalaisuudessa.

## Lähteet
Pāramitā

**Pāramitā** eli **paramiitta** (sanskritiksi ja paaliksi पारमिता) tai **pāramī** (pāli), "täydellisyys" tai "täyteläisyys" tarkoittaa buddhalaisuudessa kaikkea valaistumiseen johtavaa tai siitä syntyvää viisautta ja tietämystä.

Paramiitta voidaan jakaa kymmenteen tai yleensä niin kutsuttuihin kuuteen tuonpuoleisuuden täydellisyyden osiin, jotka ovat anteliaisuuden, moraalin, kestävyyden, kärsivällisyyden, ahkeruuden, meditoinnin ja viisauden paramitat. Kaikki paramitat ovat silti sidoksissa toisiinsa, ja yhden saavuttamiseen tarvitaan myös muita. Joskus erotellaan kymmenen paramitaa, silloin viisauden paramita jakaantuu neljään osaan, niin että kuudentena on tiedon paramita, seitsemäntenä menetelmän paramita, kahdeksantena voiman paramita, yhdeksäntenä inspiraation tai toivomuksen paramita ja kymmenentenä viisauden paramita.

## Prajñāpāramitā
Paramita on keskeinen käsite koko buddhalaisuudessa, mutta varsinkin mahajanassa se on erityisen oleellinen *prajñāpāramitā* eli "täydellisen viisauden" muodossa. Thich Nhat Hanh on kääntänyt sen "oivallukseksi, joka vie meidät toiselle rannalle". Prajñāpāramitā sana on yhdistelmä sanskriitin kielisistä sanoista prajñā "viisaus" ja pāramitā "täydellisyys". Mahajana-buddhalaisuus pohjautuu vahvasti Prajñāpāramitā sūtrien käyttöön opetuksessa.

## Lähteet

## Aiheesta muualla
* Kenting Tai Situpa: ''Kuusi paramitaa - kuusi tuonpuoleista täydellisyyttä'' 
* Lama Ole Nudahl, ''Kuusi paramitaa – kuusi vapauttavaa toimintaa''
Melarsoproli

**Melarsoproli** (C12H15AsS2N6O) on orgaanisiin arseeniyhdisteisiin kuuluva yhdiste. Yhdistettä käytetään unitaudin hoitoon, mutta yhdisteen myrkyllisyyden ja unitautia aiheuttavan alkueläimen kehittämän resistenssin vuoksi sen käyttö on vähentynyt. Melarsoproli kuuluu WHO:n tärkeimpien lääkeaineiden listalle.

## Ominaisuudet ja käyttökohteet
Huoneenlämpötilassa melarsoproli on valkoista kiteistä ainetta. Yhdiste on veteen liukenematonta, mutta liukenee alkoholeihin, kuten metanoliin, etanoliin ja propyleeniglykoliin.

Melarsoprolia on käytetty unitaudin hoitoon vuodesta 1949 lähtien. Se tehoaa sekä Länsi-Afrikassa tavattavaan loisioon *Trypanosoma brucei gambienses*, että Itä-Afrikassa tavattavaan loisioon *T. b. rhodesiensis*. Eläinlääketieteessä sitä voidaan käyttää hevosille unitautia aiheuttavan loision *T. equinum* aiheuttamaa infektiota vastaan. Melarsoprolin vaikutusmekanismi ei ole täysin tiedossa ja on todennäköistä, että se vaikuttaa usealla tavalla. Sen on todettu aiheuttavan useiden entsyymien kuten pyruvaattikinaasin ja trypanotionireduktaasin inhibitiota. Inhibitio johtuu siitä, että arseeni sitoutuu näiden proteiinien kysteiiniaminohappojen tioliryhmiin. Lisäksi melarsoproli indusoi solujen hajoamista eli lyysiä. Melarsoprolia käytetään erityisesti pitkälle edenneen unitaudin hoitoon, koska yhdisteen aktiivinen metaboliitti melarseenioksidi kykenee läpäisemään veri-aivoesteen ja tehoaa aivoihin päässeisiin loisioihin. Melarsoprolia annostellaan suonensisäisesti ja liuos sisältää vaikuttavaa ainetta 2&ndash;3,6 mg/kg. Usein melarsoprolin kanssa käytetään myös suramiinia.

## Haittavaikutukset ja resistenssi
Melarsoprolilla on useita haittavaikutuksia, joista vakavin on jopa hengenvaarallinen aivosairaus, jota esiintyy noin 5&ndash;10 % melarsoprolia saaneista potilaista. Muita mahdollisia haittavaikutuksia ovat ihottuma ja vaikutukset näköhermoihin. Sivuvaikutukset johtuvat melarsoprolin voimakkaasta taipumuksesta sitoutua proteiinien tioliryhmiin. Unitautia aiheuttavien *Trypanosoma*-alkueläinten on myös havaittu kehittäneen resistenssiä melarsoprolia vastaan. Resistenssiä aiheuttava mutaatio vähentää P2-transportterin määrää alkueläinsoluista ja P2-transportteri vastaa melarsoprolin kuljettamisesta solujen sisään. Keskisessä Afrikassa melarsoproliresistenssin arvellaan olevan syynä noin 20 % epäonnistuneista hoitotapauksista. Näistä syistä johtuen melarsoprolia on ruvettu korvaamaan eflornitiinin ja nifurtimoksin yhdistelmällä.

## Valmistus
Melarsoprolin synteesin ensimmäisessä vaiheessa arsaniilihappo reagoi syanuurikloridin ja ammoniakin tai 6-kloori-1,3,5-triatsiini-2,4-diamiinin kanssa muodostaen melarseenia. Melarseeni reagoi ammoniumtioglykolaatin kanssa ja pelkistyy muodostaen yhdisteen ammoniumtioglykolaatin sulfidiryhmien kanssa. Synteesin viimeisessä vaiheessa dimerkaproli korvaa ammoniumtioglykolaatin muodostaen melarsoprolia.

## Lähteet
Hitlerin raivottaret

**Hitlerin raivottaret: Saksalaisnaisia natsien kuoleman kentillä** (*Hitler’s Furies: German Women in the Nazi Killing Fields*) on yhdysvaltalaisen historianprofessorin Wendy Lowerin kirjoittama natsi-Saksan historiaa käsittelevä kirja. Sen on suomentanut Juha Sainio, ja suomennoksen on julkaissut Atena vuonna 2014. Se ilmestyi pokkarina 2015. 

Teos keskittyy erityisesti naisten osuuteen juutalaisten ja muiden ryhmien tappamisessa sekä konkreettisesti että kirjoituspöydän takana. Esimerkkitapauksina Lower kuvaa kolmeatoista naista, jotka edustavat eri ammatteja ja lähtivät valloitetuille alueille joko työntekijöinä tai puolisoidensa mukana.

Suomen-vierailullaan Lower kertoi, että kirjan mahdollisti Neuvostoliiton romahtaminen, jonka jälkeen hän pääsi tutkimaan Ukrainan arkistoja. Hänen alkuperäinen tarkoituksensa oli tutkia korkeiden natsijohtajien tekemisiä, mutta paljastuneet tiedot naisten toimista muuttivat työsuunnitelman.

Lowerilla ei ole sukusiteitä alueisiin, joita hän tutki, eikä tutkimusten syy siten ole henkilökohtainen. Hänen toinen isoäitinsä on Pohjois-Pohjanmaalta.

Vallatuilla alueilla työskenteli puoli miljoonaa saksalaisnaista saksalaisten hallinnon palveluksessa ja siten osaltaan tukemassa holokaustia. Kirjassa kuvattuja naisia kuulusteltiin sodan jälkeisiin oikeudenkäyntien käynnistyttyä, mutta vain yksi heistä todettiin syylliseksi. Yleisesti naisten tekemiä rikoksia vähäteltiin, eikä heitä pyritty ponnekkaasti saamaan tuomiolle. Tuomioistuimet olivat paikoin entisten natsien hallinnassa. Erään kuulustellun kohdalla ei syytteitä nostettu, sillä arveltiin, että "hänet voidaan työllistää hyödylliseen työhön" Nürnbergin tuomioistuimessa oli myös tehty periaatepäätös, että toimistotyössä olleista naisista ei ollut uhkaa sodanjälkeiden Saksan yhteiskunnalle eikä heitä siksi asetettu syytteeseen.

Lower osoittaa, että naiset olivat Saksan Itä-Euroopasta valtaamilla alueilla luultua aktiivisemmassa roolissa juutalaisten tuhoamisessa. Suoranaiseen tappamiseen osallisia oli arviolta joitakin tuhansia, mutta heitä oli erilaisissa avustavissa tehtävissä, sihteereinä, jotka antoivat tappokäskyjä ja työlupia. Toinen merkittävä ammattiryhmä oli sairaanhoitajat, jotka paitsi hoitivat sairaita, myös surmasivat epäkelvoiksi todettuja..

Kirjan lopussa on lähteet ja viitteet. Mustavalkoinen kuvitus on peräisin eri arkistoista. 

Teos oli yhdysvaltalaisen kirjallisuuspalkinnon National Book Awardin finalisti. Sen käännösoikeudet on myyty vähintään lähes 20 maahan, ja se on ollut Suomessa myyntimenestys: painoksia on otettu elokuuhun 2015 mennessä viisi.

## Arviot
Kriitikko Dwight Garner kirjoittaa arviossaan New York Timesissa, että vaikka Lowerin mukaan naisten osuus holokaustissa on "historian sokea piste", aihe tuskin on aivan uusi. Hän toteaa kuitenkin, että natsihallinnon ajan nuorten miesten elämästä tiedetään paljon, ja Lower täyttää tiedon aukkoja nuorten naisten elämästä. Garner arvostelee sitä, ettei Lower ole viitannut aiheesta aiemmin kirjoitettuun aineistoon. Faktat ilmestyvät tyhjästä, sen sijaan että ne olisi liitetty kontekstiin.

## Lähteet
Cameron Boyce

**Cameron Mica Boyce** () oli yhdysvaltalainen näyttelijä. Hän on parhaiten tunnettu rooleistaan Disney Channelin komediasarjassa *[[Jessie (televisiosarja)|Jessie]]* sekä *[[Descendants]]* -elokuvasarjassa.

## Varhaiselämä
Boyce syntyi Los Angelesissa, Kaliforniassa Libby ja Victor Boycelle, ja hänellä on yksi nuorempi sisko. Hänen isänsä on afroamerikkalaista syntyperää. Boyce harrasti tanssia lapsesta lähtien ja piti suosikkilajinaan breakdancea.

## Ura näyttelijänä
Boyce aloitti uransa yhdeksänvuotiaana vuonna 2008 elokuvissa *[[Mirrors (elokuva)|Mirrors]]* ja *[[Eagle Eye]]* sekä Panic! at the Discon musiikkivideolla. Hän teki läpimurtonsa Disney Channelillä vuonna 2011 alkaneessa nuortensarjassa *[[Jessie (televisiosarja)|Jessie]]*, jossa hän näytteli Luke Rossia. Boyce vieraili samassa roolissa *Jessien* spin-off -sarjassa *[[Bunk'd]]* vuonna 2016. Hänen seuraava pääroolinsa oli Disney XD -kanavan sarjassa *[[Gamer's Guide to Pretty Much Everything]]*.

Boyce näytteli yhtä Adam Sandlerin esittämän päähenkilön lapsista komediaelokuvassa *[[Oikeesti aikuiset]]* vuonna 2010. Hän esitti yhtä päärooleista Disney Channelin elokuvassa *[[Descendants]]* vuonna 2015 ja sen jatko-osissa. Hän oli myös päähahmon ääninäyttelijä animaatiosarjassa *[[Jake ja Mikä-Mikä-Maan merirosvot]]*.

Tammikuussa 2019 Boyce oli saanut roolin HBO:n sarjasta *[[Mrs. Fletcher]]*.

## Humanitäärinen työ
Näyttelijänuran lisäksi Boyce oli mukana hyväntekeväisyystyössä ja keräsi varoja muun muassa kodittomien auttamiseen ja puhtaan veden kehitysmaihin viemiseen. Hän työskenteli myös collegessa tapahtuvan väkivallan vastaisen It’s On Us -liikkeen kanssa sekä osallistui aseväkivaltaa vastustavaan Wielding Peace-projektiin.

Boycen kuoltua perustettiin hyväntekeväisyyssäätiö The Cameron Boyce Foundation hänen muistokseen.

## Yksityiselämä
Boyce asui Los Angelesin alueella yhdessä näyttelijäystäviensä Karan Brarin ja Sophie Reynoldsin kanssa.

Boyce kuoli nukkuessaan epileptiseen kohtaukseen 20-vuotiaana kotonaan Los Angelesissa 6. heinäkuuta 2019.

## Filmografia

## Lähteet
Nikko Boxall

**Nikko Daniel Boxall** (s. 24. helmikuuta 1992 Auckland) on uusiseelantilainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan Boxall on puolustava keskikenttäpelaaja.

## Ura
### Seurajoukkueura
Boxall aloitti uransa kotikaupunkinsa Auckland City FC:n juniorijoukkueissa. Vuonna 2011 hän siirtyi opiskelemaan Yhdysvaltoihin, jossa hän edusti myös Northwestern-yliopiston Wildcats-joukkuetta. Boxall opiskeli Yhdysvalloissa vuoteen 2015 asti. Tammikuussa 2015 hän siirtyi Saksan viidenneksi korkeimmalla sarjatasolla pelanneeseen SVN Zweibrückeniin, jossa hän pelasi 13 ottelua.

Elokuussa 2015 Boxall siirtyi loppukauden kattavalla sopimuksella Suomen Veikkausliigassa pelaavaan Vaasan Palloseuraan.

### Maajoukkueura
Boxall pelasi Uuden-Seelannin alle 20-vuotiaiden maajoukkueessa yhden ottelun vuoden 2011 Oseanian-mestaruusturnauksessa, joka päättyi Uuden-Seelannin voittoon. Hän kuului joukkueeseen myös saman vuoden MM-kilpailuissa, muttei pelannut yhdessäkään ottelussa.

## Muuta
Myös Boxallin isoveli Michael Boxall on jalkapalloilija. Hän edustaa Etelä-Afrikan Premier Soccer Leaguessa pelaavaa SuperSport Unitedia ja on pelannut myös Uuden-Seelannin jalkapallomaajoukkueessa.

## Saavutukset
**[[Uuden-Seelannin jalkapallomaajoukkue|Uusi-Seelanti]]**
* Alle 20-vuotiaiden Oseanian-mestaruus: 2011

## Lähteet
Isaiah Schafer

**Isaiah Schafer** (s. 7. kesäkuuta 1990 Lakewood, Colorado) on yhdysvaltalainen jalkapalloilija, joka edustaa Veikkausliigassa pelaavaa Vaasan Palloseuraa. Pelipaikaltaan Schafer on oikea laitapuolustaja.

Schafer pelasi juniorina Mars Hillin yliopiston Lions-joukkueessa, josta hän siirtyi vuonna 2011 Real Colorado Foxesiin, joka pelasi Yhdysvaltain neljänneksi korkeimmalla sarjatasolla. Schafer edusti seuraa 26 ottelussa tehden kolme maalia. Vuodet 2013-2014 hän pelasi United Soccer Leaguen Phoenix FC:ssä, jossa otteluita kertyi 15 ja maaleja yksi.

Elokuussa 2015 Schafer teki loppukauden mittaisen sopimuksen Suomen Veikkausliigassa pelaavan Vaasan Palloseuran kanssa. Hän debytoi pääsarjatasolla parin päivän kuluttua siirrosta IFK Mariehamnia vastaan.

## Lähteet
Uikujoen yhteisö

**Uikujoen yhteisö** (; Вы́говская пусты́нь, *Vygovskaja pustyn*; Дани́ловский монасты́рь, *Danilovski monastyr* ja muita nimiä) oli Ylä-Uikujoen varrella 1600–1800-luvuilla toiminut Venäjän vanhauskoisten luostariyhteisö.

Vanhauskoisuuden papitonta pomorilaissuuntausta edustanut yhteisö sai alkunsa Solovetskin luostarista paenneiden munkkien Äänisen lähellä sijaitsevan Saroozeron saareen perustamasta erakkolasta. Vuonna 1684 heihin liittyivät sunkulainen Daniil Vikulin ja poventsalainen Pjotr Prokopjev ja vuonna 1691 aatelistaustainen Andrei Denisov. Vuonna 1694 yhteisö siirtyi Uikujoen rannalle nykyiseen Danilovan kylään, jossa ennestään asui muita Solovetskin luostarin munkkeja. Vuonna 1706 perustettiin naisyhteisö Leksaan.

Denisovin ja Vikulinin johdolla Uikujoen luostariyhteisöstä muodostui yksi Venäjän vanhauskoisten henkisistä keskuksista, joka oli kuuluisa käsikirjoituksistaan sekä ikoni- ja koristetaiteestaan. Talonpoikaisväestön tukemana siitä kehittyi myös merkittävä taloudellinen voimatekijä. Yhteisön maallistuessa siitä erosi vuonna 1737 munkki Filipp, joka perusti *filippovskoje soglasie* -nimellä tunnetun äärisuuntauksen.

Viranomaiset suvaitsivat omalta taholtaan kompromisseja tehnyttä Uikujoen luostariyhteisöä vuoteen 1825 saakka, jolloin valtaan nousi vanhauskoisia vainonnut Nikolai I. Valtion ja kirkon pitkällisten sortotoimien jälkeen yhteisö hävitettiin lopullisesti 1850-luvulla.

## Lähteet
Tuomas Markkula

**Tuomas Markkula** (s. 28. kesäkuuta 1990) on suomalainen jalkapalloilija, joka edustaa Kolmosessa pelaavaa Paimion Hakaa. Pelipaikaltaan hän on keskikenttäpelaaja.

Markkula teki ensiesiintymisensä Veikkausliigassa kauden 2008 päätöskierroksella 26. lokakuuta, kun hänen edustamansa TPS voitti VPS:n vieraissa 3–2. Hän tuli kentälle 81. minuutilla Antti Hakalan tilalle.

## Lähteet
Laperla

**Laperla** on kylä Aneriojärven rannalla Suomusjärvellä Salossa Varsinais-Suomessa. Kylä sijaitsee seututien 110 varrella noin kaksi kilometriä Suomusjärveltä länteen. Kylä rajoittuu pohjoisessa valtatiehen 1 ja etelässä Häntäläntien ja Rahkalammentien risteykseen. Laperlan lähimmät naapurikylät ovat Suomusjärven Häntälä etelässä, Kiikalan Yltäkylä pohjoisessa ja Kiikalan Kruusila lännessä.

Kylän vanhin asutus yhdessä Aneriojärven rannassa sijaitsevan Suomusjärven Häntälän ja Aneriojärveen laskevan Varesjoen varressa sijaitsevan Kiikalan Yltäkylän kyläasutuksen kanssa on osa Aneriojärven kyläasutuksen valtakunnallisesti merkittävää rakennettua kulttuuriympäristöä. Sen piirissä kyläasutuksen rakenne on Varsinais-Suomelle tyypillisesti säilynyt tiivinä huolimatta iso- ja uusjaoista ja antaa hyvän käsityksen 1800- ja 1900-lukujen talonpoikaisesta rakentamisesta vauraalla maanviljelysalueella.

## Lähteet
Punapaidoista huuhkajiksi

**Punapaidoista huuhkajiksi – Suomen jalkapallomaajoukkueen historia** on toimittaja ja tietokirjailija Antti Eerolan kirjoittama vuonna 2015 julkaistu jalkapalloaiheinen tietokirja, jonka on kustantanut Siltala. Kirja kertoo Suomen jalkapallomaajoukkueen vaiheet sen ensimmäisestä ottelusta vuodelta 1911 nykypäivään. Kirjassa on lyhyt selostus jokaisesta maajoukkueen ottelusta ja pieni kuvaus joistakin maajoukkueen tärkeimmistä tai mielenkiintoisimmista pelaajista ja valmentajista kautta aikojen.

Kirjan graafisen suunnittelun on tehnyt Tuula Mäkiä.

## Lähteet
Miesten Superpesiksen kausi 2010

**Superpesis-kausi 2010** oli Superpesiksen 21. kausi. Kausi alkoi 11. toukokuuta, ja runkosarjan viimeinen kierros pelattiin miesten puolella 5. elokuuta. 

SM-kultaa voitti 45 vuoden tauon jälkeen Vimpelin Veto, joka voitti loppuottelusarjassa Kouvolan Pallonlyöjät otteluvoitoin 3–1. Kouvola saavutii näin hopeaa toisena vuonna perättäin. Sotkamon Jymy voitti pronssia jatkaen vuodesta 2000 alkanutta katkeamatonta mitaliputkeaan. Sarjasta putosi alemmat pudotuspelit hävinnyt Ulvilan Pesä-Veikot. 

Sarjaan osallistui 12 joukkuetta. Hallitsevina mestareina kauteen lähti Sotkamon Jymy. Miesten sarjaan Ykköspesiksestä kauden 2009 päätteeksi nousivat Ulvilan Pesä-Veikot ja Jyväskylän Kiri. Kuopiolainen Puijon Pesis puolestaan putosi sarjasta ja meni kauden 2009 jälkeen konkurssiin. 

Itä–Länsi-tapahtuma palasi 23 vuoden tauon jälkeen Helsinkiin, kun arvo-ottelut pelattiin Finnair Stadiumilla 2.–4.7.2010.

## Sarjajärjestelmä
Runkosarjassa pisteitä jaettiin seuraavasti: 2–0-voitosta sai kolme pistettä ja 1–0-voitosta kaksi. Jos ottelu oli kahden jakson jälkeen tasan (0–0 tai 1–1), molemmat joukkueet saivat yhden pisteen. Tällöin ottelun voittaja ja ylimääräisen (siis toisen) sarjapisteen saava joukkue ratkaistiin supervuorossa tai tämän jälkeen kotiutuslyöntikilpailulla.

Runkosarjassa tasapisteissä olevien joukkueiden keskinäisen paremmuuden ratkaisi kolmen pisteen voittojen (eli 2–0-voittojen) määrä tai niiden ollessa tasan kaikkien voittojen määrä. Jos edelleen olisi oltu tasatilanteessa, olisi ratkaissut tehtyjen ja annettujen juoksujen ero, sitten keskinäisten ottelujen voitot, keskinäisten ottelujen pisteet tai lopulta keskinäisten ottelujen juoksuero.

Runkosarja pelattiin kaksinkertaisena sarjana. Tämän lisäksi pelattiin maantieteellisesti muodostetut paikallislohkot seuraavasti: Oulu–Pattijoki–Sotkamo, Koskenkorva–Nurmo–Vimpeli, Joensuu–Kitee–Kouvola ja Hyvinkää–Jyväskylä–Ulvila. Paikallislohkot pelattiin kaksinkertaisena sarjana, jolloin joukkueille kertyi yhteensä 26 runkosarjaottelua.
 
Runkosarjan päätyttyä kahdeksan parasta joukkuetta pääsivät pudotuspeleihin. Puolivälierät, välierät ja loppuottelut pelataan paras viidestä -järjestelmällä ja pronssiottelut paras kolmesta. Joka kierroksella runkosarjassa parhaiten sijoittunut joukkue kohtaa heikoimmin sijoittuneen.

Runkosarjassa sijoille 9–12 sijoittuneet pelaavat karsintaottelut (otteluparit: 9–12 ja 10–11) paras viidestä -järjestelmällä. Näiden ottelujen voittajat säilyvät Superpesiksessä. Häviäjät pelaavat paras viidestä -järjestelmällä varsinaisen karsinnan, jonka hävinnyt putoaa Ykköspesikseen kaudelle 2011. Ykköspesiksen voittanut joukkue nousee suoraan Superpesikseen kaudelle 2011.

## Sarjataulukko

## Tilastot
### Runkosarjan lyöjätilasto

### Runkosarjan etenijätilasto

### Runkosarjan kärkilyöntitilasto

## Pudotuspelit

### Puolivälierät (paras viidestä)

### Välierät (paras viidestä)

### Pronssiottelu (paras kolmesta)

### Loppuottelu (paras viidestä)

## Alemmat pudotuspelit
### 1. kierros (paras viidestä)

### Putoamiskarsinta (paras viidestä)

## Lopulliset sijoitukset

## Lähteet
Adirondack Thunder

**Adirondack Thunder** on yhdysvaltalainen jääkiekkoseura, joka on kotoisin Glens Fallsista New Yorkista. Seura perustettiin vuonna 1990 ja se pelaa ECHL-liigassa. Seura siirrettiin Glens Fallsiin, kun Kalifornian Stocktonista oleva Stockton Thunder lopetti toimintansa. Adirondack Thunder toimii NHL-seura New Jersey Devilsin ja AHL-seura Utica Cometsin farmijoukkueena.

## Kokoonpano
(Tilanne 25. marraskuuta 2025)

### Valmennus & Joukkueenjohto
* **Päävalmentaja & Jääkiekkotoiminnanjohtaja:** Peter MacArthur 
* **Apuvalmentaja:** Mike Bergin 
* **Fysiikkavalmentaja:** Jasmine Honey 
* **Huoltopäällikkö:** Alex Mann 
* **Puheenjohtaja:** Jeff Mead 

*Lähde: EliteProspects*

## Lähteet

## Aiheesta muualla
* Adirondack Thunderin verkkosivut